CELEX: 62021CN0766
Language: lv
Date: 2021-12-08 00:00:00
Title: Lieta C-766/21 P: Apelācijas sūdzība, ko 2021. gada 8. decembrī Eiropas Parlaments iesniedza par Vispārējās tiesas (astotā palāta) 2021. gada 29. septembra spriedumu lietā T-384/19, Parlaments/Axa Assurances Luxembourg SA u.c.

14.3.2022   
            
            
               LV
            
            
               Eiropas Savienības Oficiālais Vēstnesis
            
            
               C 119/21
            
         
      Apelācijas sūdzība, ko 2021. gada 8. decembrī Eiropas Parlaments iesniedza par Vispārējās tiesas (astotā palāta) 2021. gada 29. septembra spriedumu lietā T-384/19, Parlaments/Axa Assurances Luxembourg SA u.c.
      (Lieta C-766/21 P)
      (2022/C 119/28)
      Tiesvedības valoda – franču
      
         Lietas dalībnieki
      
      
         Apelācijas sūdzības iesniedzējs: Eiropas Parlaments (pārstāvji: E. Paladini un B. Schäfer)
      
         Pārējie lietas dalībnieki: Axa Assurances Luxembourg SA, Bâloise Assurances Luxembourg SA, La Luxembourgeoise SA, Nationale-Nederlanden Schadeverzekering Maatschappij NV
      
      
         Prasījumi
      
      
                  —
               
               
                  atcelt pārsūdzētā sprieduma rezolutīvās daļas otro un ceturto punktu;
               
            
                  —
               
               
                  nodot lietu atpakaļ Vispārējai tiesai;
               
            
                  —
               
               
                  lēmuma par tiesāšanās izdevumiem pieņemšanu atlikt, izņemot tos, uz kuriem attiecas pārsūdzētā sprieduma rezolutīvās daļas trešais punkts.
               
            Pakārtoti,
      
                  —
               
               
                  atcelt pārsūdzētā sprieduma rezolutīvās daļas otro un ceturto punktu;
               
            
                  —
               
               
                  apmierināt Eiropas Parlamenta pirmajā instancē izvirzītos prasījumus attiecībā uz Axa Assurances Luxembourg SA, Bâloise Assurances Luxembourg SA un La Luxembourgeoise SA.
               
            
         Prasījumi un galvenie pamati
      
      Apelācijas sūdzības pamatošanai Eiropas Parlaments izvirza trīs pamatus.
      Pirmais pamats attiecas uz tiesību kļūdu, kas izriet no Eiropas tiesību interpretācijas principu neievērošanas. Parlaments uzskata, ka Vispārējā tiesa it īpaši neesot ievērojusi interpretācijas noteikumu, saskaņā ar kuru ir jāņem vērā līguma mērķis un konteksts, kādā parādās tā jēdzieni, konkrētāk, jēdziens “plūdi”. Pakārtoti, Parlaments uzskata, ka Vispārējā tiesa esot sagrozījusi izslēgšanas noteikumu attiecībā uz plūdiem.
      Otrais pamats attiecas uz kļūdu saistībā ar pārsūdzētā sprieduma pamatojumu, kurā Parlamenta ieskatā ir ietverta pretrunīga Vispārējās tiesas argumentācija attiecībā uz jēdziena “plūdi” interpretāciju.
      Treškārt, Parlaments uzskata, ka esot vairākkārt sagrozīti fakti un pierādījumi: Vispārējā tiesa esot sagrozījusi Parlamenta nostāju attiecībā uz jēdziena “plūdi” interpretāciju, tā esot acīmredzami kļūdaini novērtējusi būvlaukuma situāciju negadījuma laikā, kā arī esot sagrozījusi eksperta ziņojuma konstatējumus par negadījuma iemesliem.